Kuopion museot

Avoin kuvapaja
2025-01-23 14:00 - 16:30 (Europe/Helsinki) | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 23.1. / 30.1. / 6.2. / 13.2. / 20.2. / 27.2. / TALVITAUKO / 20.3. / 27.3. / 3.4. / 10.4. / 17.4. / 24.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Ysärikuvakeräys
2025-01-23 12:00 - 15:00 | Korttelimuseo, Kirkkokatu 22, Kuopio, 70100, Suomi
Lahjoita ysärikuviasi museon arkistoon! Kuopion kulttuurihistoriallinen museo etsii 1990-luvun valokuvia kokoelmaansa. Miltä näytti perusarkesi 1990-luvulla Pohjois-Savossa? Miltä kotisi näytti sisäpuolelta? Millaisia ruokia söit ja millaisia vaatteita käytit? Mitä harrastit ysärillä? Museo on kiinnostunut erityisesti arki- ja tapahtumakuvista, joihin on tallentunut arkisia tilanteita, kuten esimerkiksi siivousta, tiskausta, leivontaa, ruokailua, leikkiä, ulkoilua jne. Myös kuvat työnteosta kiinnostavat museota. Mikäli et halua lahjoittaa alkuperäistä valokuvaasi ja kokonaan luopua siitä, voimme lainata kuvasi digitoitavaksi.
Kuvia kerätään Kuopion korttelimuseolla, to 23.1.2025 klo 12–15 ja la 25.1.2025 klo 12–15. Jos et pääse paikanpäälle, ole yhteydessä valokuva- ja arkistokokoelmasta vastaavaan intendentti Pekka Kankkuseen, pekka.kankkunen@kuopio.fi, puh. 044 718 2617. Tapahtumapäivinä kuvien lahjoittajille ilmainen sisäänpääsy museoon. Samalla on mahdollisuus tutustua Ysäri-näyttelyyn omatoimisesti tai oppaan johdolla.
Ysäri 28.8.2024-16.3.2025
Ysäri on Suomen ensimmäinen 1990-lukua käsittelevä museonäyttely. Se katsoo murroskautta pintaa syvemmältä luoden tilaa yhteisten muistojen jakamiselle. Pysähdy selaamaan puhelinkopin puhelinluetteloa, ihastele aikakauden leluja tai virittäydy MM -95 kultajuhlahumun tunnelmaan kuvaamalla itsesi Havis Amanda -patsaan silhuetin kanssa.
Yleisöopastukset näyttelyssä lauantaisin klo 13. Opastukset 11.1., 18.1., 1.2., 8.2., 15.2., 22.2., 1.3., 8.3. ja 15.3.
Kuva: Työnväenmuseo Werstas.

Taidevartti
2025-01-22 13:00 - 13:15, 2025-01-15 13:00 - 13:15 | KUMMA, Kauppakatu 35, Kuopio, 70100
Tervetuloa taidevartille mukaan sukeltamaan syvälle Ruutujen kapina -näyttelyn sarjakuvataiteen maailmaan! Taidevarteilla kohdennetaan katse neljännestunniksi yhteen teokseen ja kuunnellaan museoammattilaisen ajatuksia. Taidevartilla voit nauttia taiteesta omalla tavallasi – voit joko vain kuunnella ja uppoutua teoksen maailmaan tai osallistua aktiivisesti kysellen ja kommentoiden.
Taidevartti sisältyy Kuopion taidemuseon pääsymaksuun 5/10 €, alle 18-vuotiaat ilmaiseksi ja Museokortti käy maksuvälineeksi.

Opastus Ruutujen kapina -näyttelyyn
2025-01-19 14:00 - 15:00, 2025-01-12 14:00 - 15:00, 2025-01-05 14:00 - 15:00, 2024-12-29 14:00 - 15:00, 2024-12-22 14:00 - 15:00, 2024-12-15 14:00 - 15:00 | KUMMA, Kauppakatu 35, Kuopio, 70100
Tule mukaan avoimelle opastukselle Ruutujen kapina -näyttelyyn! Opastuksia järjestetään joka sunnuntai klo 14. Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.
Kuopion taidemuseon uusi Ruutujen kapina -näyttely rikkoo perinteisen sarjakuvan rajat ja vie kävijät ainutlaatuiselle matkalle nykysarjakuvan maailmaan. Nykysarjakuvanäyttely lataa Kuopion taidemuseoon tilallisia teoksia, ääntä, videoita, liikettä ja aikamatkailun tunnetta. Näyttelyssä tutkitaan sarjakuvaa tilan taiteena, sen mahdollisuuksia ja mahdottomuuksia mm. seinämaalausten, installaatioiden ja monikanavaisten teosten kautta.
Näyttelyssä on mukana vahvasti tarinallisuuteen nojaavia teoksia sekä tilallisen sarjakuvan mahdollisuuksia ja käsitetaiteen keinoja hyödyntäviä teoksia. Näyttelyn taiteilijat tulkitsevat lähestymistapoja paikkaan, henkilökohtaiseen tilaan, muistiin ja kotiseutuun. Taidemuseon lämpiöön katetaan myös messevä otanta nykysarjakuvaa perinteisemmässä muodossa kirjoina ja lehtinä kävijöiden luettavaksi.
Näyttely juhlistaa sarjakuvakollektiivi Kutikutin 20-vuotista taivalta. Mukana on monipuolinen joukko Kutikutin taiteilijoita: Sami Aho, Juliana Hyrri, Susanna Kesänen, Tiina Lehikoinen, Apila Pepita, Hanneriina Moisseinen, Lauri Mäkimurto, Jyrki Nissinen, Hannele Richert, Aiju Salminen ja Emmi Valve.

Opastus: Ysäri
2025-01-18 13:00 - 13:45, 2025-01-11 13:00 - 13:45 | Korttelimuseo, Kirkkokatu 22, Kuopio, 70100, Suomi
Tule tutustumaan Kuopion korttelimuseolle Ysäri-näyttelyyn opastetun kierroksen kautta. Opastus sisältyy museon pääsymaksuun (8/5 €, Museokortti, alle 18-vuotiaat maksutta). Kesto n. 45 min.
Ysäri 28.8.2024-16.3.2025, Kuopion korttelimuseo
Ysäri saapuu Kuopioon! Vieläkö muistat ensimmäiset kännykät ja matopelin? Entä lama-ajan? Pääsitkö nauttimaan MM –95 kultajuhlahumusta? Työväenmuseo Werstaan kiertonäyttely Ysäri kertoo vuosisadan päättäneestä muutosten ja mullistusten vuosikymmenestä yhteisesti jaettujen muistojen kautta.
Lama koetteli Suomen taloutta ja markat vaihtuivat euroiksi EU-jäsenyyden myötä. Suomesta tuli monikulttuurisempi ja matkustaminen vilkastui. Maassa otettiin askelia sukupuolten välisen tasa-arvon sekä sateenkaari-ihmisten oikeuksien edistämiseksi. Menestymiset urheilussa ja kauneudessa antoivat aihetta juhlaan. Lisäksi television äärelle keräännyttiin viihtymään koko kansan suosikkiohjelmien pariin.
Näyttelyn esineet, arkistomateriaali, ihmisten jakamat muistot ja äänimaailma johdattavat museokävijän 1990-luvun tunnelmaan. Ne kertovat viestintätapojen, kulutustottumusten sekä vapaa-ajan muutoksista. Näyttelyä varten kerättiin aineistoa noin sadalta lahjoittajalta. Tätä aineistoa on mukana poikkeuksellisen paljon.
Ysäri on Suomen ensimmäinen 1990-lukua käsittelevä museonäyttely. Se katsoo murroskautta pintaa syvemmältä luoden tilaa yhteisten muistojen jakamiselle. Pysähdy selaamaan puhelinkopin puhelinluetteloa, ihastele aikakauden leluja tai virittäydy MM -95 kultajuhlahumun tunnelmaan kuvaamalla itsesi Havis Amanda -patsaan silhuetin kanssa.
Kevään opastukset:

La 11.1. klo 13
La 18.1. klo 13
La 1.2. klo 13
La 8.2. klo 13
La 15.2. klo 13
La 22.2. klo 13
La 1.3. klo 13
La 8.3. klo 12 (huom. poikkeava alkamisaika)
La 15.3. klo 13

Ompeluseurat Korjauspaja: Lastenvaatteiden korjaus & Kasvu
2025-01-15 14:00 - 19:00 | Kuopion museo
Tule korjaamaan lastenvaatteita takaisin käyttöön! Harjoitellaan yhdessä paikkaamaan kuluneet housunpolvet ja muut kasvutarinat ompelukoneella tai käsin.
Teemasta riippumatta voit tulla kaikenlaisten korjaustöiden kanssa. Korjausaktiivit neuvovat korjaamisen alkuun.
Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita, lankoja ym. Voit tuoda käyttöön ja kiertoon myös omia materiaaleja. Tällä kerralla korjauspajassa on käytettävissä myös Kuopion pääkirjaston saumuri. Lisäksi kirjasto on koonnut tapahtumakerralle aiheeseen liittyviä kirjavinkkejä, joihin voi tutustua.
KASVU – Anna Voutilainen-Veijosen sooloteos saksofonille leikittelee kansanmusiikin sävelkielillä pehmeän klassisen soinnin kanssa. Efektoidut ja luuppaavat saksofonisoundit vievät maailmaan, jossa alkukesän koivumetsä ja lapsen nauru ovat läsnä. Esitysaika klo 17.30.
Tän voi korjata. Korjataan tämä!
Yhteistyössä Kuopion museo, Kuopion kaupunginkirjasto ja OMPELUSEURAT. Tapahtuma on osa Kuopio250-juhlavuoden ohjelmistoa.
Ohjelmamuutokset ja täydennykset mahdollisia.
Lisätietoja OMPELUSEURAT Instagramista.

Taiteilijatapaaminen – Jonne Heinonen
2025-01-11 14:00 - 15:00 | Kuopion museo
Taiteilijatapaamisessa kuvataiteilija Jonne Heinonen kertoo ROM valokuvateoksestaan ja työstään sen parissa.
Taiteilijatapaamisen kesto on noin 45 minuuttia. Ohjelma sisältyy museon pääsymaksuun. Alle 18-vuotiaille museovierailu on aina maksuton.
ROM on kuvataiteilija Jonne Heinosen valokuvateos, jota hän on kuvannut Suomen romaniyhteisön parissa vuosina 2016-2024. Teos käsittelee ihmisyyttä, yhteenkuuluvuutta ja oman position ymmärtämistä taiteilijana. Kuopion museossa esitetään ennennäkemättömän suuri osa laajamittaisen projektin kuvista, joita Heinonen on kuvannut vieraillessaan romanien kodeissa ja keskuudessa ympäri Suomea, myös Pohjois-Savossa.
Näyttelykokonaisuus käsittelee Suomen romanien kulttuuria ja arkea yhteisön ulkopuolelta tulevan taiteilijan näkökulmasta. Näyttelyssä esitetään myös Heinosen uusi videoteos, joka pyrkii tuomaan esiin Suomen romanien omia ajatuksia heidän yhteiskunnallisesta asemastaan. Näyttelyn yhteydessä museon verkkosivuilla julkaistaan neljä artikkelia, joissa pohditaan romanien yhteiskunnallista asemaa, arkimuistoja sekä ROM –teoksen tekemistä yhdessä yhteisön kanssa. Artikkelien kirjoittajat ovat Mertsi Ärling, Satu Blomerus, Samuel Florin ja Jonne Heinonen.

Opastus: Muuttuva luonto
2025-01-11 14:00 - 14:45 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Tieteen päivät Kuopiossa
2025-01-11 10:00 - 15:30
Itä-Suomen yliopisto järjestää Tieteen päivät Kuopion Museolla. Eri alojen tutkijat lähestyvät Erehdys ja oivallus -teemaa erityisesti terveyden ja hyvinvoinnin näkökulmasta. Miten oppia syömisen ja painonhallinnan jalot taidot? Mitä on tietokoneavusteinen lääkesuunnittelu tai personoidut lääkehoidot? Pitäisikö itsehoitolääkkeitä saada ruokakaupasta ja miten turvallinen käyttö varmistetaan? Mikä julkisissa sote-palveluissa maksaa ja saa maksaa? Tervetuloa mukaan!
Ohjelma la 11.1. Kuopion museon monitoimitilassa
10.00–13.00 Koko perheen kokeile ja oivalla -tiedepaja. Työpajassa pääset tutkimaan tieteen kiehtovaa maailmaa yrityksen ja erehdyksen kautta tutkimalla, rakentamalla ja itse oivaltamalla.
Tehtävinä ovat esimerkiksi:

Selvitä, kuinka monta pisaraa vettä mahtuu kolikon pinnalle.
Auta robottia valitsemaan tanssiasu.
Rakenna mahdollisimman kestävä silta jäätelötikkujen ja pyykkipoikia hyödyntäen.
Kokeile oikeita laboratoriotakkeja ja suojalaseja.

Tapahtuma on maksuton, ja se on osa Tieteen päivät -tapahtumaa. Tapahtumaan ei ole ennakkoilmoittautumista. (Pidätämme oikeudet työpajan muutoksiin.)

Tiedekahvila:
12.00–12.55 Syömisen ja painonhallinnan jalot taidot
Puheenvuorot:
13.00–13.25 Tulevaisuuden personoitu lääkehoito syövän hoidossa
13.30–13.55 Itsehoitolääkkeitä ruokakaupoista? Kuinka varmistaa turvallinen käyttö?
14.00–14.30 Lääkeaineiden ”perille saannin” toimittamisen haasteet ja ratkaisut
Paneelikeskustelu:
14.45–15.30 Mikä julkisissa sote-palveluissa maksaa ja saa maksaa?

Lue lisää tietoja ohjelmasta Tieteen päivien verkkosivuilta osoitteessa https://www.uef.fi/fi/tieteen-paivat-2025-kuopio. Linkit etäosallistumiseen löytyvät kunkin ohjelmaosion yhteydestä kyseisen linkin kautta.

Konservaattorit paikallismuseotyössä -tutkimuksen esittely
2025-01-08 17:00 - 18:00 | Kuopion museo
Uutta tietoa museotyöstä! Konservaattorit paikallismuseotyössä -tutkimus
Elviira Heikkilä, konservaattori (YAMK) esittelee opinnäytetyötään Konservaattori paikallismuseotyössä – miten saada erilaisten museoiden tarpeet ja toimijat kohtaamaan?
Kuopion museon monitoimitilassa ke 8.1. klo 17.00–18.00. Vapaa pääsy.
Esittelyä voi seurata ja osallistua keskusteluun myös Kuopion museon YouTube-kanavan kautta https://www.youtube.com/channel/UCZ40aO-ZKt1DZFJc4vIEsSA

Opinnäytetyö luettavissa Theseuksessa: https://urn.fi/URN:NBN:fi:amk-2024120232003

Opastus: Korttelimuseon joulu
2025-01-04 13:00 - 14:00, 2024-12-28 13:00 - 14:00, 2024-12-26 15:00 - 16:00, 2024-12-26 13:00 - 14:00, 2024-12-26 11:00 - 12:00, 2024-12-21 13:00 - 14:00 | Korttelimuseo, Kirkkokatu 22, Kuopio, 70100, Suomi
Korttelimuseon perinteisessä joulunäyttelyssä voi kokea, miltä joulu tuoksui ja näytti ennen. Museokorttelin kodit on puettu jouluasuun 1800-luvulta 1930-luvulle. Näyttelyssä tapaat vanhan ajan joulupukin ja voit kuunnella joulunajan radio-ohjelmia.
Jouluopastuksilla tutustutaan joulunviettoon eri aikakausien ja yhteiskuntaluokkien kodeissa. Kierroksella kuullaan joulunvieton moninaisista taustoista, perinteistä ja tavoista.
Opastukset lauantaisin klo 13 ja tapaninpäivänä klo 11, 13 ja 15. Opastuksille pääset mukaan museon pääsylipulla. Kesto n. 45 min.
La 7.12. klo 13
La 14.12. klo 13
La 21.12. klo 13
To 26.12. klo 11, 13 ja 15
La 28.12. klo 13
La 4.1. klo 13
Korttelimuseo on poikkeuksellisesti suljettu itsenäisyyspäivänä 6.12., jouluna 24.–25.12. ja uudenvuodenpäivänä 1.1. Lisäksi museokauppa on suljettu 31.12.
Pidennetty aukiolo 26.–29.12. ja 2.–5.1. (klo 10–17)

Maria Nikulinan joulukonsertti
2024-12-21 14:00 - 15:00 | KUMMA, Kauppakatu 35, Kuopio, 70100
Tervetuloa Kuopion taidemuseoon laskeutumaan joulunviettoon Maria Nikulinan esittämien joululaulujen saattelemana. Nikulina esittää perinteistä joulumusiikkia viululla, pianolla ja laulaen Ruutujen kapina -näyttelyssä. Esitys kestää noin tunnin.
Tapahtuma sisältyy Kuopion taidemuseon pääsymaksuun 5/10€, alle 18-vuotiaat ilmaiseksi ja Museokortti käy maksuvälineeksi.
Tapahtuma on osa Kuopio 250-ohjelmaa.

Kuopion Taideopiston tanssikoulun joulutervehdys
2024-12-18 18:00 - 18:30 | Kuopion museo
Kuopion Taideopiston tanssikoulun oppilaat tuovat tanssin iloa Kuopion Museolle! Luvassa on sekä lasten että nuorten baletti- ja jazztanssiesityksiä. Tapahtumassa nähtävät tanssijat ovat iältään 5-19 -vuotiaita. Tapahtuma on kaikille avoin!

Kolmen pöllön perilliset -juhlakirjan julkistamistilaisuus
2024-12-17 15:00 - 17:00 | Kuopion museo
Juha Pohjonen: KOLMEN PÖLLÖN PERILLISET – Juhlateos luonnonystävistä!
Vuonna 1896 perustettu Kuopion Luonnon Ystäväin Yhdistys (KLYY) on Suomen vanhimpia luonnontieteellisiä yhdistyksiä ja Kuopion museon perustaja. Sen tarina on nyt tallennettu juhlavaksi kuvateokseksi. Tekstin on kirjoittanut historian dosentti Juha Pohjonen.
Teos sisältää yli neljäsataa valokuvaa ja vie lukijansa 125 vuoden aikamatkalle Suomen itsenäistymisen alkuvaiheista nykyisyyteen. Kuopion luonnonystävien toiminta on merkittävä osa suomalaisen luonnontieteiden, luonnonsuojelun ja ympäristötietoisuuden kehityksen historiaa. KLYY on elänyt mukana ajan virrassa ympäröivän yhteiskunnan tapahtumissa ja Kuopion kaupungin kasvussa.
Yhdistyksen vaiheissa on ollut mukana lukuisia maamme merkkihenkilöitä, lähtien taiteilija Ferdinand von Wrightistä 1800-luvulta, päätyen nykyajassa aina presidentteihin Ahtisaareen sekä Niinistöön saakka.
Kirjan julkistamistilaisuus on Kuopion museon monitoimitilassa (Museokatu 1) tiistaina 17. joulukuuta klo 15 – 17. Kirjoittaja Juha Pohjonen kertoo teoksesta. Esillä pienoisnäyttely KLYY:n toiminnan ajalta. Kahvitarjoilu, vapaa pääsy. Tervetuloa!
***
Ennen julkistamistilaisuutta klo 14 alkaen järjestetään KLYY:n historiasta opastettu kierros Kuopion museon Ihmisen aika ja Muuttuva luonto näyttelyihin. Kierroksella selviää muun muassa miksi tunturipöllö, viirupöllö ja lapinpöllö liittyvät erottamattomasti Luonnon Ystäväin toimintaan.
Opastus sisältyy museon pääsylipun hintaan 13 € / 7 €, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.
***
Kuvatiedot: Luonnon Ystäväin Yhdistys on Kuopion museon luonnontieteellisten kokoelmien perustaja. Kuvassa on kaupungin rakennuttama museorakennus heti valmistumisensa jälkeen vuonna 1907. Tontin etunurkalla oikealla sijaitsi pieni puinen kreikkalaiskatolinen kirkko. Victor Barsokevitsch, Kuopion kulttuurihistoriallinen museo. Väritetty kuva.

Kuopion museon opastus: Kolmen pöllön perilliset
2024-12-17 14:00 - 14:45 | Kuopion museo
Vuonna 1896 perustettu Kuopion Luonnon Ystäväin Yhdistys (KLYY) on Suomen vanhimpia luonnontieteellisiä yhdistyksiä ja yksi Kuopion museon perustajista. KLYY:n tarina on nyt tallennettu juhlavaksi kuvateokseksi. Tekstin on kirjoittanut historian dosentti Juha Pohjonen. Kirjan julkistamistilaisuus on Kuopion museon monitoimitilassa (Museokatu 1) tiistaina 17. joulukuuta klo 15–17. Vapaa pääsy.
Ennen julkistamistilaisuutta järjestetään KLYY:n historiasta opastettu kierros Kuopion museon Ihmisen aika ja Muuttuva luonto näyttelyihin. Kierroksella selviää muun muassa miksi tunturipöllö, viirupöllö ja lapinpöllö liittyvät erottamattomasti Luonnon Ystäväin toimintaan.
Opastus sisältyy museon pääsylipun hintaan 13 € / 7 €, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.
***
Kuvatiedot: Luonnon Ystäväin Yhdistys on Kuopion museon luonnontieteellisten kokoelmien perustaja. Kuvassa on kaupungin rakennuttama museorakennus heti valmistumisensa jälkeen vuonna 1907. Tontin etunurkalla oikealla sijaitsi pieni puinen kreikkalaiskatolinen kirkko. Victor Barsokevitsch, Kuopion kulttuurihistoriallinen museo. Väritetty kuva.

Sinun orkesterisi kylässä Kuopion museossa
2024-12-17 13:30 - 13:50 | Kuopion museo
Kuopion kaupunginorkesterin jousitrio Tanja Jurevainen / viulu, Oili Tuhkanen / alttoviulu ja Kiira Siikavirta / kontrabasso vierailee tiistaina 17.12. klo 13.30 Kuopion museon monitoimitilassa. Trion soittamat sävelet vievät yleisön jouluisiin tunnelmiin.
Minikonsertin kesto on noin 20 minuuttia, ja siihen on vapaa pääsy.

Kantin pieni joulupaketti
2024-12-16 08:00 - 2025-01-06 17:00 | https://kuopionmuseot.fi/tapahtuma/kantin-pieni-joulupaketti/
Kuopion pääkirjasto ja kulttuurihistoriallinen museo ovat valmistaneet pienen paketin joulunodotuksen iloksi. Sieltä paljastuu kuva-arkiston aarteita, kirjavinkkejä sekä lyhyitä äänitteitä, jotka kertovat joulun monivaiheisesta historiasta.
Pakettiin on panoksensa laittanut myös Oulun, Lahden, Jyväskylän ja Kuopion kulttuuripalveluiden ICT-asioita kehittänyt KUDOS-hanke. Sen myötä kokeilemaan päästiin nimittäin upouutta Smartify-alustaa. Kuulemme mielellämme kokemuksia sen käytöstä!
Paketti aukeaa tämän linkin kautta: Kantin pieni joulupaketti
Hyvää joulua!

Kuva: Osuusliike Kallan jouluikkunoita vuonna 1958. Kalle Jälänne. Kuopion kulttuurihistoriallinen museo

Keskiaikaiset puukirkot -luento
2024-12-15 13:00 - 14:00 | Kuopion museo
Seppo Latvalan luento keskiaikaisista puukirkoista. Luennon aluksi Vilja Patana soittaa kotikanteleella.
Tilaisuus on Kuopion museon monitoimitilassa, vapaa pääsy.
Järj. Kuopion Kalevalaiset ry
